Kriteriji vrednovanja za nastavni predmet Povijest

u 6. razredu

Školska godina 2023./2024.

**Nastavnica: Kristina Novaković**

**OŠ MILNA, Milna**

**Odgojno-obrazovni ciljevi učenja i poučavanja predmeta Povijest**

Učenik:

1. Razumije razdoblja i društva koja proučava, uključujući važne događaje, pojedince, procese, pojave, kao i značajna obilježja povijesnih razdoblja i društava koje proučava. Navedeno uključuje društveni, ekonomski, znanstveno-tehnološki, politički i kulturni razvoj ljudi u prošlosti. Pri tome se koristi prikladnom terminologijom te shvaća sadašnjost kao posljedicu povijesnoga razvoja društva.

2. Sagledava prošlost koristeći se vještinama i tehničkim konceptima vremena i prostora, uzroka i posljedica, kontinuiteta i promjena, rada s povijesnim izvorima, povijesne perspektive te usporedbe i sučeljavanja.

3. Oblikuje istraživačko pitanje u svrhu aktivnog učenja koje proizlazi iz povijesnih sadržaja te argumentirano raspravlja uz prihvaćanje različitih utemeljenih stajališta.

4. Razumije profesionalno-etičke norme i vrijednosne aspekte povezane s proučavanjem povijesti na temelju kojih oblikuje osobni sustav vrijednosti, stavove i uvjerenja, razvija radne navike, odgovornost, stvaralaštvo i samopouzdanje te otvorenost za cjeloživotno učenje.

5. Koristi se znanjem i vještinama stečenim učenjem povijesti kako bi ostvario osobne potencijale te odgovorno djelovao u javnome životu lokalne, nacionalne, europske i globalne zajednice.

6. Razumije važnost očuvanja zavičajne, nacionalne i svjetske kulturne, povijesne i duhovne baštine.

**Učenje i poučavanje predmeta Povijest**

Svrha i ciljevi učenja i poučavanja Povijesti ostvaruju se s pomoću pet domena, šest tehničkih koncepata te odgojno-obrazovnih ishoda učenja. Poučavanje s naglaskom na koncepte omogućuje učenicima razvijanje osjećaja za kronologiju, razumijevanje utjecaja prostora na događaje, pojave i procese u prošlosti, razumijevanje uzroka i posljedica, kontinuiteta i promjena, perspektiva, kritičko promišljanje na temelju povijesnih izvora te stvaranje i prezentiranje vlastitih zaključaka. Ishodi učenja i pripadajuće razine usvojenosti predstavljaju poželjna znanja i vještine koji se od učenika očekuju u određenoj godini učenja. U vertikali obrazovanja ishodi se postupno usložnjavaju te vode učenika prema većoj kompetentnosti u razumijevanju povijesti. Sadržaji su oblikovani tako da potiču razvijanje vještina važnih za kritičko i povijesno mišljenje. Povijesni sadržaji služe stjecanju potrebnih znanja, svladavanju tehničkih koncepata te ostvarivanju ciljeva i ishoda učenja. Učenje i poučavanje Povijesti temelji se na aktivnom učenju koje je usmjereno na stjecanje temeljnih znanja (činjeničnih, konceptualnih, proceduralnih, metakognitivnih), razvijanje kritičkog i kreativnog mišljenja te komunikacijskih i socijalnih vještina. Ostvarenje navedenih ciljeva zahtijeva dobro osmišljen i strukturiran proces učenja koji vodi osobnom razvoju učenika. Da bi učenje bilo izazov, učeniku treba olakšati formuliranje vlastitih ciljeva učenja i planiranje njihova ostvarivanja odabirom strategija koje najbolje odgovaraju njegovu stilu učenja. Učenika treba poticati da primjenjuje različite načine procjenjivanja, ispravljanja i prilagođavanja svojega rada. Naravno, ključna je i spremnost samog učenika na kvalitetnu i aktivnu suradnju s učiteljem/icom. Učenik tako preuzima odgovornost za vlastito učenje te postaje spreman za cjeloživotno učenje.

**Vrednovanje usvojenosti odgojno-obrazovnih ishoda**

Elementi vrednovanja u učenju i poučavanju Povijesti povezani su s tehničkim konceptima te sadržajima i aktivnostima iz ishoda učenja. Elementi vrednovanja su:

* **Činjenično znanje**: poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. Ovaj element vrednuje se u svim godinama učenja i poučavanja Povijesti.
* **Konceptualno znanje**: poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.
* **Proceduralno znanje**: poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti.

U procesu učenja i poučavanja Povijesti provode se tri pristupa vrednovanju: ***vrednovanje za učenje, vrednovanje kao učenje i vrednovanje naučenog***.

Svrha **vrednovanja za učenje** jest poticanje i usmjeravanje učenja pravodobnim povratnim informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama poput korištenja slijepih karata, izrade jednostavnih povijesnih karata na zadanoj podlozi, lenti vremena, različitih grafičkih prikaza i mapa, popunjavanja slijepih karata, izrade osobne mape i slično. Važnu ulogu u vrednovanju za učenje imaju pravodobne i jasne povratne informacije.

**Vrednovanje kao učenje** promatra se kao sastavni dio učenja, a provodi se postupcima koji obuhvaćaju samovrednovanje i samoprocjenu učenika, kao i učeničko vrednovanje i procjenu radova drugih učenika. U procesu vrednovanja kao učenja učenik procjenjuje vlastito razumijevanje i poznavanje različitih postupaka i metoda, vlastite radove i uspješnost njihova prezentiranja i drugo. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova.

**Vrednovanje naučenog** provodi se najčešće nakon obrađene nastavne teme i rezultira ocjenom. Potrebno je kombinirati pisano i usmeno vrednovanje te primjenjivati raznovrsne tehnike i metode vrednovanja naučenog. Kognitivna složenost zadataka i aktivnosti koje se vrednuju trebaju se podudarati s kognitivnom složenosti očekivanih ishoda učenja. Na kraju nastavne godine zaključna ocjena treba iskazati ukupnu usvojenost ishoda učenja, odnosno kako učenik iskazuje opseg i dubinu znanja i razumijevanja povijesnih događaja, pojava i procesa, konceptualno i proceduralno znanje.

|  |  |  |
| --- | --- | --- |
| **OBLICI VREDNOVANJA** | | |
| **VREDNOVANJE ZA UČENJE** | **VREDNOVANJE KAO UČENJE**  **(vršnjačko vrednovanje i samovrednovanje)** | **VREDNOVANJE NAUČENOGA** |
| * argumentirane rasprave * promatranje * rješavanje problema * rad sa slijepom kartom, lentom vremena * posteri, mape * pitanja radi provjere razumijevanja * domaće zadaće * izlazne kartice * grafički organizatori znanja * razmjena informacija o učenju i rezultatima učenja | * (samo)procjena uradaka * uspoređivanje rezultata rada tijekom različitih aktivnosti * vršnjačko vrednovanje * lista za procjenu * rubrike | * pisane provjere * usmeno ispitivanje * procjena rasprave u kojoj sudjeluje učenik * analiza učeničkih radova (slijepe karte, lente vremena, umne mape, preztentacije, grafički organizatori znanja ...) |

**Izvješćivanje**

Izvješćivanje je kontinuirana aktivnost koju provodi učitelj, a usmjerena je prema svim dionicima odgojno-obrazovnoga procesa: učenicima, roditeljima, članovima razrednih vijeća te stručnoj službi škole. U kvalitativnim osvrtima učitelja nastoji se kvalitetnije opisati ukupnost i kvaliteta postignuća učenika u određenome obrazovnom razdoblju. Izravno izvješćivanje provodi se dijalogom s dionicima dok se neizravno izvješćivanje odnosi na pisane forme (izvješća, propisana pravilnicima) upućene zainteresiranim dionicima.

**Zaključna ocjena**

Zaključna ocjena proizlazi iz sva tri jednakovrijedna elementa vrednovanja. Određuje se na temelju ostvarenosti odgojno-obrazovnih ishoda uz kontinuirano praćenje pokazatelja o učenikovu učenju i napredovanju. Pri određivanju zaključne ocjene svi elementi vrednovanja su jednako vrijedni. Na zaključnu ocjenu utječu i bilješke učitelja, a koje se odnose na učenikovu motiviranost, aktivnost, razvoj interesa, napredovanje, odnos prema učitelju, drugim učenicima, predmetu, radu, obvezama. Zaključna ocjena ne mora biti aritmetička sredina. Kao numerički pokazatelj ostvarenosti odgojno-obrazovnih ishoda definiranih kurikulumom zadržava se ljestvica školskih ocjena od pet stupnjeva. Zaključna ocjena izriče se brojkom i riječju (nedovoljan – 1, dovoljan – 2, dobar – 3, vrlo dobar – 4, odličan – 5).

**KRITERIJI VREDNOVANJA: RAZINE USVOJENOSTI ODGOJNO - OBRAZOVNIH ISHODA PO PREDMETNOME KURIKULU**

|  |  |  |  |  |  |
| --- | --- | --- | --- | --- | --- |
| **DOMENA: A. DRUŠTVO** | | | | | |
| **ODGOJNO – OBRAZOVNI ISHOD** | **RAZRADA ISHODA** | **RAZINE USVOJENOSTI** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| POV OŠ A.6.1.  *Učenik objašnjava dinamiku i promjene u pojedinim društvima u srednjem i ranom novom vijeku* | Učenik:  • opisuje seobu naroda i kretanja stanovništva u srednjem i ranom novom vijeku  • objašnjava utjecaj vjerskih gibanja i ratova na srednjovjekovno i ranonovovjekovno društvo  • uspoređuje društvene odnose u srednjem i ranom novom vijeku. | Učenik uz pomoć učitelja imenuje narode koji su se selili i prostore njihova kretanja te uz pomoć učitelja opisuje utjecaj vjerskih gibanja i ratova na razvoj društva u hrvatskim zemljama i Europi u srednjem i ranom novom vijeku. | Učenik imenuje narode koji su se selili i prostore njihova kretanja te opisuje utjecaj vjerskih gibanja i ratova na razvoj društva u hrvatskim zemljama i Europi u srednjem i ranom novom vijeku. | Učenik opisuje uzroke, tijek i posljedice seobe naroda te objašnjava utjecaj vjerskih gibanja i ratova na razvoj društva u hrvatskim zemljama i Europi u srednjem i ranom novom vijeku. | Učenik objašnjava uzroke, tijek i posljedice seobe naroda te objašnjava utjecaj vjerskih gibanja i ratova na razvoj društva u hrvatskim zemljama i Europi u srednjem i ranom novom vijeku. |

|  |  |  |  |  |  |
| --- | --- | --- | --- | --- | --- |
| **DOMENA: B. EKONOMIJA** | | | | | |
| **ODGOJNO – OBRAZOVNI ISHOD** | **RAZRADA ISHODA** | **RAZINE USVOJENOSTI** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| POV OŠ B.6.1.  *Učenik objašnjava gospodarsku dinamiku i njezinu važnost u srednjem i ranom novom vijeku.* | Učenik:  • objašnjava gospodarsku organizaciju srednjovjekovnog i ranonovovjekovnog vlastelinstva  • opisuje povezanost trgovine s razvojem gradova u Europi i Hrvatskoj u srednjem i ranom novom vijeku  • opisuje utjecaje izvaneuropskih civilizacija i kultura na europsko gospodarstvo. | Učenik uz pomoć učitelja opisuje gospodarsku organizaciju vlastelinstva te povezanost trgovine s razvojem gradova i država u srednjem i ranom novom vijeku u svijetu, Europi i hrvatskim zemljama. | Učenik razlikuje gospodarsku organizaciju vlastelinstva i opisuje povezanost trgovine s razvojem gradova i država u srednjem i ranom novom vijeku u svijetu, Europi i hrvatskim zemljama. | Učenik objašnjava gospodarsku organizaciju vlastelinstva i ilustrira na primjerima povezanost trgovine s razvojem gradova i država u srednjem i ranom novom vijeku u svijetu, Europi i hrvatskim zemljama. | Učenik objašnjava gospodarsku organizaciju vlastelinstva i objašnjava povezanost trgovine s razvojem gradova i država u srednjem i ranom novom vijeku u svijetu, Europi i hrvatskim zemljama. |

|  |  |  |  |  |  |
| --- | --- | --- | --- | --- | --- |
| **DOMENA: C. ZNANOST I TEHNOLOGIJA** | | | | | |
| **ODGOJNO – OBRAZOVNI ISHOD** | **RAZRADA ISHODA** | **RAZINE USVOJENOSTI** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| POV OŠ C.6.1.  *Učenik objašnjava utjecaj znanosti, izuma i tehnologije na razvoj društva u srednjem i ranom novom vijeku.* | Učenik:  • opisuje oživljavanje antičkih znanja u Europi pod arapskim i židovskim kulturnim utjecajem  • raspravlja o važnosti razvoja znanstvene misli i izuma te daje primjere uporabe novih alata za napredak gospodarstva i društva. | Učenik uz pomoć učitelja opisuje razvoj znanstvene misli i tehnološkog napretka u srednjem i ranom novom vijeku na hrvatskom primjeru. | Učenik raspravlja o važnosti znanstvene misli i tehnološkog napretka u srednjem i ranom novom vijeku na hrvatskom primjeru. | Učenik ilustrira na primjerima važnost znanstvene misli i tehnološkog napretka u srednjem i ranom novom vijeku na hrvatskom primjeru. | Učenik objašnjava važnost znanstvene misli i tehnološkog napretka u srednjem i ranom novom vijeku na hrvatskom primjeru. |

|  |  |  |  |  |  |
| --- | --- | --- | --- | --- | --- |
| **DOMENA: D. POLITIKA** | | | | | |
| **ODGOJNO – OBRAZOVNI ISHOD** | **RAZRADA ISHODA** | **RAZINE USVOJENOSTI** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| POV OŠ D.6.1.  *Učenik objašnjava oblike vlasti i načine upravljanja državom u srednjem i ranom novom vijeku.* | Učenik:  • objašnjava utjecaj politike i ratova na teritorijalne promjene – bizantsko-franački ratovi, širenje arapske vlasti, osmanska osvajanja  • obrazlaže procese nastanka europskih monarhija, dinastičke promjene i međusobne sukobe  • objašnjava razvoj hrvatske srednjovjekovne države i njezin položaj u različitim državnim zajednicama. | Učenik razlikuje uz pomoć učitelja oblike vlasti i načine upravljanja u državama srednjega i ranoga novog vijeka te uz pomoć učitelja opisuje utjecaj politike i ratova na teritorijalne promjene. | Učenik razlikuje oblike vlasti i načine upravljanja u državama srednjega i ranoga novog vijeka te opisuje utjecaj politike i ratova na teritorijalne promjene. | Učenik uspoređuje oblike vlasti i načine upravljanja u državama srednjega i ranoga novog vijeka te objašnjava utjecaj politike i ratova na teritorijalne promjene. | Učenik uspoređuje i objašnjava oblike vlasti i načine upravljanja u državama srednjega i ranoga novog vijeka te objašnjava utjecaj politike i ratova na teritorijalne promjene. |

|  |  |  |  |  |  |
| --- | --- | --- | --- | --- | --- |
| **DOMENA: E. FILOZOFSKO-RELIGIJSKO-KULTURNO PODRUČJE** | | | | | |
| **ODGOJNO – OBRAZOVNI ISHODI** | **RAZRADA ISHODA** | **RAZINE USVOJENOSTI** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| POV OŠ E.6.1.  *Učenik objašnjava različite ideje, umjetničke stilove i književna djela u srednjem i ranom novom vijeku.* | Učenik:  • opisuje širenje i sukobe religija na prostoru srednjovjekovne i ranonovovjekovne Europe  • uspoređuje različite umjetničke stilove i kulturne dosege srednjega i ranoga novoga vijeka  • objašnjava razloge diobe kršćanstva tijekom srednjega i ranoga novog vijeka. | Učenik opisuje osnovne značajke različitih umjetničkih pravca i kulturne dosege srednjega i ranoga novoga vijeka. | Učenik uspoređuje različite umjetničke pravce i kulturne dosege srednjega i ranoga novoga vijeka. | Učenik ilustrira na primjerima i raspravlja o obilježjima različitih umjetničkih pravaca i kulturnim dosezima srednjega i ranoga novoga vijeka. | Učenik ilustrira na primjerima i objašnjava obilježja različitih umjetničkih pravaca i kulturne dosege srednjega i ranoga novoga vijeka. |
| POV OŠ E.6.2.  *Učenik raspravlja o obilježjima i sukobima religija u civilizacijama, društvima i kulturama srednjega i ranoga novog vijeka.* | Učenik:  • opisuje širenje i sukobe religija na prostoru srednjovjekovne i ranonovovjekovne Europe  • uspoređuje različite umjetničke stilove i kulturne dosege srednjega i ranoga novoga vijeka  • objašnjava razloge diobe kršćanstva tijekom srednjega i ranoga novog vijeka. | Učenik uz pomoć učitelja opisuje širenje i sukobe religija te podjele kršćanstva tijekom srednjega i ranoga novog vijeka. | Učenik opisuje širenje i sukobe religija te podjele kršćanstva tijekom srednjega i ranoga novog vijeka. | Učenik objašnjava širenje i sukobe religija te podjele kršćanstva tijekom srednjega i ranoga novog vijeka. | Učenik zaključuje o širenju i sukoba religija te podjelama kršćanstva tijekom srednjega i ranoga novog vijeka. |

**KRITERIJSKO VREDNOVANJE U UČENJU I POUČAVANJU POVIJESTI**

|  |  |  |  |  |
| --- | --- | --- | --- | --- |
| **ČINJENIČNO ZNANJE**  **Poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. Mogućnost opisivanja i objašnjavanja činjenica i pojmova iz nastavnog gradiva koje se provjerava.** | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Učenik samostalno definira, opisuje i objašnjava sve tražene povijesne događaje, procese, pojave i pojmove te temeljne kronološke odrednice predviđene godišnjim izvedbenim kurikulumom. Može ih produktivno i samostalno objasniti i uporabiti, ne zbunjuju ga dodatna pitanja učiteljice, odgovaranje nalikuje razgovoru.*  *- Učenik samostalno koristi odgovarajuću povijesnu terminologiju.*  *- U usmenom i pisanom izlaganju sistematičan je i točan.*  *- Učenik je usvojio sve ključne pojmove te ih može samostalno pojasniti.*  ***-*** *Uočava i primjenjuje korelacije između nastavnih sadržaja povijesti i drugih predmeta. Povezuje naučeno gradivo sa suvremenim događajima.* | *- Učenik definira, opisuje i objašnjava povijesne događaje, pojmove, procese i pojave te temeljne kronološke odrednice predviđene godišnjim izvedbenim kurikulumom. Nije uvijek samostalan u objašnjavanju i uporabi istih, uglavnom ga ne zbunjuju pitanja učiteljice. Oko nekih pojmova je nesiguran.*  *- Učenik koristi povijesnu terminologiju.*  *- U usmenom i pisanom izlaganju većinom je sistematičan i točan.*  *- Učenik je usvojio sve ključne pojmove ali ne može sve u potpunosti pojasniti.* | *- Učenik reproducira najvažnije povijesne pojmove, događaje, pojave i procese.*  *- Učenik koristi jednostavniju povijesnu terminologiju.*  *- Nesistematično i nesamostalno izlaže o prošlim događajima, procesima i pojavama.* *Potrebna mu je pomoć učiteljice, njome se uglavnom zna koristiti. Poneka pitanja učiteljice mogu ga zbuniti.*  *- Učenik je usvojio više od polovine ključnih pojmova koje može samostalno pojasniti.* | *- Učenik prepoznaje samo temeljne pojmove i najvažnije povijesne događaje i ličnosti.*  *- Mehanički reproducira sadržaje uz pomoć i poticaj, ima poteškoća u uočavanju bitnog i zaključivanju.*  *- U usmenom izlaganju vrlo nesiguran i nesamostalan.*  *- Učenik djelomično koristi povijesnu terminologiju.* | *- Unatoč potpitanjima i navođenju od strane učiteljice nije odgovorio na više od polovice pitanja, odgovori su površni.*  *- Neispravno navodi i koristi povijesne pojmove.*  *- Ne uočava bitno, u usmenom izlaganju vrlo nesiguran i nesamostalan.*  *- Učenik ne poznaje povijesnu terminologiju.* |

|  |  |  |  |  |
| --- | --- | --- | --- | --- |
| **KONCEPTUALNO ZNANJE**  **Tehnički koncepti u nastavi Povijesti**  Razvrstavanje ljudi, događaja i promjena u svjetskoj i hrvatskoj povijesti u ispravna vremenska razdoblja, interpretiranje povijesnih sadržaja uz pomoć povijesne i geografske karte; objašnjavanje povezanosti geoprostora s gospodarskim razvojem; tumačenje razlika i sličnosti.  Analiziranje primjera promjene i kontinuiteta kroz različita povijesna razdoblja; izrada crte vremena s različitim povijesnim aspektima ili usporedne tablice zbivanja.  Opisavanje i povezivanje razloga i rezultata povijesnih događaja, situacija i promjena u proučavanim razdobljima (kratkoročni i dugoročni uzroci/ posljedice). Učenik može klasificirati, analizirati, sumirati, navesti primjer objašnjavajući povijesne događaje. | | | | |
| **a) Tehnički koncept: VRIJEME I PROSTOR**  Ovim konceptom izgrađuje se osjećaj za tijek, slijed i trajanje događaja. Bez vremenskog okvira ne mogu se razumjeti prošlost i sadašnjost niti istražiti odnosi među događajima. Učenici će stoga tijekom učenja povijesti usvojiti opći vremenski okvir (povijesna razdoblja) te osnove računanja vremena. Koristit će se rječnikom kojim se opisuje tijek vremena, smještati događaje, osobe i pojave u odgovarajuća razdoblja. U kasnijim godinama učenja razumjet će konstruktivnu prirodu različitih periodizacija te propitivati značenja pripisana događajima koji su označeni kao razdjelnice. Fizički prostor koji okružuje čovjeka uvjetuje njegov način života, ekonomiju, društveni razvoj i političko djelovanje. Širenje prometnih mreža, ideja, proizvoda, bolesti, migracije ljudi i sl. također su duboko povezani s geografskom prostorom i njegovim osobinama. Stoga koncept prostora podrazumijeva složene odnose čovjeka i prirodne sredine koja ga okružuje.  Dodatna pojašnjenja i primjeri:  Prikazivanje vremena na različite načine – učenik je u stanju koristiti različite načine i strategije za ilustriranje protoka vremena.  Složeni grafički prikazi vremena – imaju veći broj sastavnica i prikazuju vremenske odnose na složeniji način (složene lente vremena, složene kronološke tablice, sheme vremenskog slijeda, redanje vizualnih prikaza, interaktivne crte vremena, crte vremena na lokalitetima…)  Temeljni pojmovi /razina za opisivanje tijeka vremena– staro/davno, srednjovjekovni, srednji vijek, novi vijek, rani srednji vijek, kasni srednji - 80 vijek, rani novi vijek, razdoblje, desetljeće/ stoljeće, vladavina, preteča, doba renesanse, doba otkrića, doba uspona….).  Napredni pojmovi za opisivanje tijeka vremena – karolinška renesansa, doba rekonkviste, predkolumboovski ….). | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Učenik samostalno rekonstruira i objašnjava tijek, slijed i trajanje događaja.*  *- Učenik točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaja i promjena.*  *- Koristi se naprednim pojmovima za opisivanje tijeka vremena.*  *- Analizira važnost i značenje ključnih prekretnica u svjetskoj, europskoj i hrvatskoj povijesti.*  *- Izrađuje složene grafičke prikaze tijeka vremena.*  *- Učenik se samostalno koristi povijesnim zemljovidom te analizira i objašnjava vremenski slijed događaja, analizira i objašnjava međusobni utjecaj prostora i načina života u prošlosti.*  *- Točno uočava te objašnjava povijesne sadržaje na povijesnoj karti i donosi zaključke.*  *- Samostalno upisuje i ucrtava tražene podatke u slijepu kartu.*  *- Uspoređuje stare kartografske prikaze sa suvremenima i uočava sličnosti i razlike.* | *- Učenik rekonstruira i objašnjava tijek, slijed i trajanje događaja.*  *- Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaja i promjena.*  *- Povremeno se koristi naprednim pojmovima za opisivanje tijeka vremena.*  *- Objašnjava važnost i značenje ključnih prekretnica u svjetskoj, europskoj i hrvatskoj povijesti.*  *- Izrađuje složene grafičke prikaze tijeka vremena prema uputama.*  *- Učenik se koristi povijesnim zemljovidom te uspoređuje i objašnjava međusobni utjecaj prostora i načina života u prošlosti (povremeno potrebna pomoć učiteljice).*  *- Točno uočava te objašnjava povijesne sadržaje na povijesnoj karti.*  *- U slijepe karte unosi gotovo sve tražene povijesne sadržaje.* | *- Učenik opisuje tijek, slijed i trajanje događaja.*  *- Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaja i promjena.*  *- Koristi se temeljnim pojmovima za opisivanje tijeka vremena.*  *- Opisuje važnost i značenje ključnih prekretnica u svjetskoj, europskoj i hrvatskoj povijesti.*  *- Izrađuje grafičke prikaze tijeka vremena (povremeno potrebna pomoć učiteljice).*  *- Učenik se koristi povijesnim zemljovidom te objašnjava međusobni utjecaj prostora i načina života u prošlosti (potrebna pomoć učiteljice).*  *- Nabraja vremenski slijed događaja na karti.*  *- Većinom točno upisuje i ucrtava tražene podatke u slijepu kartu.* | *- Svakodnevnim rječnikom i uz veću pomoć učiteljice, određuje i opisuje tijek, slijed i trajanje povijesnog događaja.*  *- Površno i s pogreškama razvrstava ljude, događaje i promjene u vremenska razdoblja (orijentacija unutar razdoblja i kroz razdoblja). Potrebna pomoć učiteljice.*  *- Koristi se temeljnim pojmovima za opisivanje tijeka vremena.*  *- Uočava važnost i značenje ključnih prekretnica u svjetskoj, europskoj i hrvatskoj povijesti.*  *- Uz pomoć učiteljice i prema uputama, izrađuje jednostavni grafički prikaz tijeka vremena.*  *- Učenik se koristi povijesnim zemljovidom i opisuje međusobni utjecaj prostora i načina života u prošlosti (potrebna pomoć učiteljice).*  *- Površno i s pogreškama određuje povijesne sadržaje na povijesnoj karti.*  *- Uz pomoć učiteljice, upisuje i ucrtava osnovne podatke u slijepu kartu.* | *- Učenik ne može ni svakodnevnim rječnikom niti uz pomoć učiteljice opisati tijek, slijed i trajanje povijesnog događaja.*  *- Ne koristi se niti temeljnim pojmovima za opisivanje tijeka vremena.*  *- Ne uspijeva izraditi jednostavni grafički prikaz tijeka vremena uz predložak.*  *- Niti uz veliku pomoć učiteljice ne opisuje karakteristična obilježja prošlih društava i razdoblja*  *- Učenik se ne koristi povijesnim zemljovidom, ne opisuje međusobni utjecaj prostora i načina života u prošlosti (niti uz pomoć učiteljice).*  *- Ne prepoznaje povijesne sadržaje na povijesnom zemljovidu.*  *- Ne upisuje i ne ucrtava osnovne podatke u slijepu kartu, niti uz pomoć učiteljice.* |
| **b) Tehnički koncept: UZROCI I POSLJEDICE**  Konceptom uzroka i posljedica objašnjavaju se čimbenici koji su doveli do pojedinih povijesnih događaja, pojava i procesa, kao i rezultati tih zbivanja. Ovim konceptom objašnjava se zašto su se događaji dogodili tako kako jesu, kako jedna pojavnost vodi drugoj te zašto jedan događaj može imati višestruke uzroke i posljedice. Učenici razlikuju uzroke, povod i posljedice te objašnjavaju kategorije uzroka. Uočavaju izravno navedene uzroke i posljedice ili zaključuju o njima kada nisu izravno izrečeni. Razumiju da su neki uzroci i posljedice važniji od drugih, oko čega postoje različita gledišta.  Dodatna pojašnjenja i primjeri:  Kategorizacija uzroka i posljedica - svrstavanje uzroka i posljedica u određene kategorije (npr. prema trajanju – kratkotrajni/dugotrajni, kratkoročni/srednjoročni/dugoročni; prema mjestu djelovanja– lokalni/globalni, unutarnji/vanjski/međunarodni; prema načinu izrečenosti- izravni/neizravni, posredni/neposredni; prema vrsti ili sadržaju – politički, gospodarski,vjerski, kulturni, društveni i sl.)  Prema naputku – učenik svrstava uzroke i posljedice u određene kategorije prema uputama.  Prema različitim kriterijima – učenik je sposoban samostalno svrstavati uzroke i posljedice u određene kategorije (npr. višestruki uzroci velikih geografskih otkrića i višestruke posljedice otkrića za Europljane te izvaneuropsko stanovništvo). | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Objašnjava uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja.*  *- Učenik razlikuje uzroke, povod i posljedicu te objašnjava kategorije uzroka.*  *- Opisuje i povezuje razloge i rezultate povijesnih događaja, situacija i promjena u proučavanim razdobljima.*  *- Događaje i procese tumači kao uzročno‐posljedični slijed, razumije uzroke različitih motiva pojedinaca i društvenih skupina, može protumačiti međuovisnost događaja u različitim zemljama.*  *- Analizira višestruke uzroke i posljedice i svrstava ih u kategorije prema različitim kriterijima.*  *- Uočava izravno navedene uzroke i posljedice ili zaključuje o njima kada nisu izravno izrečeni.*  *- Objašnjava da su neki uzroci i posljedice važniji od drugih.*  *- Objašnjava zašto treba istražiti više od jednog uzroka i posljedice nekog događaja i pojave te provjeriti dostupne izvore.* | *- Opisuje uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja.*  *- Učenik uočava uzroke, povod i posljedicu te navodi kategorije uzroka.*  *- Objašnjava višestruke uzroke i posljedice i svrstava ih u zadane kategorije.*  *- Uočava izravno najvažnije navedene uzroke i posljedice ili zaključuje o njima kada nisu izravno izrečeni.*  *- Navodi da su neki uzroci i posljedice važniji od drugih.*  *- Opisuje zašto treba istražiti više od jednog uzroka i posljedice nekog događaja i pojave.* | *- Objašnjava pojam uzroka, povoda i posljedice.*  *- Navodi uzroke, povod i posljedice prošlih događaja.*  *- Uz pomoć učiteljice, navodi izravno i neizravno izrečene uzroke i posljedice na primjerima prošlih događaja i pojava koje proučava.*  *- Navodi više od jednog uzroka i posljedice nekog događaja i pojave i svrstava ih u zadane kategorije prema uputama.*  *- Nesiguran i nesamostalan u izlaganju.* | *- Razlikuje pojam uzrok, povod i posljedica.*  *- Uočava uzroke i posljedice prošlih događaja, potrebna pomoć učiteljice.*  *- Ima poteškoća s razlikovanjem uzroka od povoda događaja.*  *- Prepoznaje izravno izrečene uzroke i posljedice te uz pomoć učiteljice, prepoznaje neizravno rečene uzroke i posljedice prošlih događaja i pojava.*  *- Uočava, uz pomoć učiteljice, više od jednog uzroka i posljedice i razlikuje pojedine kategorije uzroka i posljedica.*  *Navodi jedan uzrok i jednu posljedicu nekog događaja ili pojave.* | *- Učenik ne razlikuje pojmove uzrok, povod i posljedica.*  *- Ne uočava uzroke i posljedice prošlih događaja i pojava.*  *- Ne uočava izravno izrečene uzroke i posljedice niti uz pomoć učiteljice, ne prepoznaje neizravno rečene uzroke i posljedice prošlih događaja i pojava.*  *- Ne navodi niti jedan uzrok i posljedicu nekog prošlog događaja ili pojave.* |
| **c) Tehnički koncept: KONTINUITETI I PROMJENE**  Tražeći izvore kontinuiteta tražimo znakove neprekinutoga ili rastućega evolucijskog razvoja. Nasuprot njemu, izvori promjena koje tražimo su znakovi prekida s prošlošću. Učenici proučavaju promjene u vremenu, ali i ono što ostaje isto ili slično (institucije, tradicije, politički sustavi, vrijednosti, načini života određenih društvenih skupina). Objašnjavanje ritma promjena također je važno: neke su promjene spore i postupne dok su druge (ratovi, revolucije, gospodarske krize) brze i burne i uzrokuju iznenadne poremećaje i promjene u društvu. Učenje o ovom konceptu obuhvaća razumijevanje obilježja nekog razdoblja te procjenjivanje u kojoj su mjeri određene pojave značile promjenu za tadašnje ljude. Nadalje, učenici moraju razumjeti da promjene ne znače uvijek i napredak. Pojam napretka nosi sa sobom određeno vrednovanje, vezano uz vrijednosti koje se od jednog do drugog društva ili kulture mogu razlikovati. | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Tumači kontinuitete i promjene u srednjem i ranom novom vijeku i analizira uzroke i posljedice promjena.*  *- Objašnjava ritam promjena (uočava da su neke promjene spore i postupne dok su druge brze i burne i uzrokuju iznenadne poremećaje i promjene u društvu).*  *- Objašnjava da promjena ne znači uvijek i napredak na primjeru razdoblja koje obrađuje.*  *- Analizira i tumači kako su pojedinci i skupine utjecali na promjene te jesu li promjene značile napredak ili nazadovanje.* | *- Uspoređuje kontinuitete i promjene u srednjem i ranom novom vijeku i objašnjava uzroke i posljedice promjena.*  *- Objašnjava svakodnevnim rječnikom ritam promjena kroz povijest (navodi da su neke promjene spore i postupne dok su druge brze i burne i uzrokuju iznenadne poremećaje i promjene u društvu).*  *- Analizira kako su pojedinci i skupine utjecali na promjene te jesu li promjene značile napredak ili nazadovanje.* | *- Opisuje kontinuitete i promjene u srednjem i ranom novom vijeku te objašnjava sličnosti i razlike.*  *- Opisuje ritam promjena kroz povijest (što se promijenilo).*  *- Opisuje kako su pojedinci i skupine utjecali na promjene te jesu li promjene značile napredak ili nazadovanje.* | *- Uočava, uz pomoć učiteljice, kontinuitete i promjene u srednjem i ranom novom vijeku.*  *- Navodi, uz pomoć učiteljice, što se s vremenom promijenilo, a što je ostalo isto.*  *- Uočava, uz pomoć učiteljice, kako su pojedinci i skupine utjecale na promjene te jesu li promjene značile napredak ili nazadovanje.* | *- Ne uočava kontinuitet i promjene u u srednjem i ranom novom vijeku.*  *- Niti uz pomoć učiteljice, ne može navesti što se s vremenom promijenilo, a što je ostalo isto.*  *- Ne uočava, niti uz pomoć učiteljice, kako su pojedinci i skupine utjecale na promjene.* |
| **d) Tehnički koncept: RAD S POVIJESNIM IZVORIMA**  Koraci u učenju tog koncepta za učenike podrazumijevaju korištenje različitih vrsta povijesnih izvora, razumijevanje značenja izvora u proučavanju prošlosti te oblikovanje odgovora koji uključuju podatke iz izvora. Učenici uče analizirati i vrednovati izvore, postavljaju pitanja o vremenu, mjestu i okolnostima njihova nastanka te o autoru, njegovim gledištima i namjerama. Učeći o izvorima, učenik upoznaje važnost i ulogu kulturno-povijesne baštine te ustanova koje čuvaju takvu baštinu.  Dodatna pojašnjenja i primjeri:  Jednostavna pitanja o izvorima: čine bazična pitanja o izvoru (npr. Tko je autor izvora? Od kuda dolazi? O čemu izvor govori? Kada je nastao?).  Pitanja za analizu izvora: O čemu izvor govori? Što znamo o autoru izvora? Piše li na temelju vlastita iskustva ili prenosi tuđe riječi? Je li autor sudionik ili svjedok događaja? Je li svoj iskaz sastavio kasnije? Zašto je to važno? Zamisli kako bi glasio naslov izvora i sl.  Obrasci za analizu izvora: Učestalom uporabom pitanja za analizu izvora ovisno o vrsti i obilježjima oni postaju relevantni i učenici su ih na višim razinama sposobni primjenjivati kao ustaljeni obrazac (npr. analitički predložak u radu sa slikovnim izvorima: opisivanje ljudi na slici, pejzaža, prostora, oblika, linija, svijetla, pokreta, položaja gledatelja, fokusa ili odgovori na pitanja: Tko? Kada? Što se događalo? Simboli, znakovi, izrazi? Tko je autor? Zašto? Koliko se tekst i slika podudaraju? Što je poruka? ...) | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Objašnjava vrijednosti i ograničenja povijesnih izvora na konkretnim primjerima iz srednjeg vijeka i ranog novog vijeka.*  *- Razumije značenje povijesnih izvora u proučavanju prošlosti te oblikuje odgovor koji uključuje podatke iz izvora.*  *- Primjenjuje obrasce za analizu izvora i izdvaja dokaze na kojima temelji svoje zaključke. Analizira i vrednuje povijesni izvor, postavlja pitanje o vremenu, mjestu i okolnostima njihova nastanka te o autoru, njihovim gledištima i namjerama.*  *- Uspoređuje dva ili više povijesnih izvora te iznosi zaključak.* | *- Opisuje vrijednosti i ograničenja povijesnih izvora na konkretnim primjerima iz srednjeg vijeka i ranog novog vijeka.*  *- Navodi značenje povijesnih izvora u proučavanju prošlosti te oblikuje odgovor koji uključuje podatke iz izvora.*  *- Primjenjuje obrasce za analizu izvora i izdvaja dokaze. Objašnjava i vrednuje povijesni izvor, postavlja pitanje o vremenu, mjestu i okolnostima njihova nastanka te o autoru, njihovim gledištima i namjerama.*  *- Uspoređuje dva povijesna izvora te iznosi zaključak.* | *- Navodi vrijednosti i ograničenja povijesnih izvora na konkretnim primjerima iz srednjeg vijeka i ranog novog vijeka.*  *- Uočava važnost povijesnih izvora u proučavanju prošlosti te oblikuje jednostavan odgovor koji uključuje podatke iz izvora.*  *- Postavlja pitanja za analizu izvora te odabire relevantne informacije. Opisuje povijesni izvor, postavlja pitanje o vremenu, mjestu i okolnostima njihova nastanka.*  *- Uspoređuje dva povijesna izvora te ih opisuje.* | *- Opisuje vrijednost i ograničenje povijesnog izvora uz pomoć učiteljice.*  *- Opisuje vrste povijesnih izvora i navodi jednostavne primjere iz osobnog života te iz srednjeg vijeka i ranog novog vijeka.*  *- Opisuje prošli događaj na temelju povijesnog izvora.*  *- Uz pomoć učiteljice, postavlja jednostavna pitanja o izvoru i pronalazi odgovore na njih.* | *- Ne može niti opisati niti navesti vrijednost i ograničenje povijesnog izvora, niti uz pomoć učiteljice.*  *- Ne može navesti niti opisati vrste povijesnih izvora niti uz pomoć učiteljce.*  *- Ne može opisati prošli događaj na temelju povijesnog izvora.*  *- Niti uz pomoć učiteljice, ne može postaviti niti jednostavna pitanja o izvoru.* |
| **e) tehnički koncept: POVIJESNA PERSPEKTIVA**  Koncept povijesne perspektive omogućuje učeniku da sagleda prošlost vodeći računa o vremenskom i društvenom kontekstu razdoblja koje proučava. Razvijajući povijesnu perspektivu, učenik će identificirati vrijednosti, vjerovanja i prakse pojedinaca i zajednica u različitim razdobljima i razlikovati ih od onih u današnjici. Također će odrediti u kojoj je mjeri pojava ili proces iz prošlosti reprezentativan za mnogobrojne pojedince i/ili skupine u prošlosti. Na višoj razini školovanja učenik će moći objasniti utjecaj sadašnjosti na tumačenje događaja u prošlosti te kakvu su važnost određena pojava ili proces imali za ljude u prošlosti, a kakvu nas danas.  Dodatna pojašnjenja i primjeri:  Primjeri interpretacija prikladnih uzrastu: udžbenici, znanstveno-popularne knjige i enciklopedije za djecu, igrani, animirani i dokumentarni filmovi o srednjem i ranom novom vijeku (npr. serijali Hrvatski kraljevi i Republika), muzejski postavi (npr. Muzej hrvatskih arheoloških spomenika u Splitu, Arheološki muzej Zadar, Hrvatski povijesni muzej u Zagrebu), stripovi (npr. Seoba Hrvata Andrije Maurovića), računalne igre s povijesnom tematikom (npr. na temu križarskih ratova).  Primjeri s naglašenom perspektivom autora interpretacije: kako srednjovjekovni ljudi doživljavaju uzroke kuge, kako bizantski pisci opisuju Slavene, kako Europljani prikazuju američke domorodce i civilizacije, kako hrvatski kroničari prikazuju Osmanlije, hrvatsko historijsko slikarstvo (npr. djela Vlahe Bukovca, Otona Ivekovića, Bele Čikoša Sesije). | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Uspoređuje pojedine interpretacije i perspektive te objašnjava sličnosti i razlike.*  *- Objašnjava kako perspektiva autora utječe na prikaz.*  *- Objašnjava razloge nastanka različitih prikaza prošlosti na odabranim primjerima.*  *- Objašnjava značenje odabranih osoba, događaja, pojava i procesa iz srednjeg i ranog novog vijeka.* | *- Uspoređuje pojedine interpretacije i perspektive te objašnjava sličnosti i razlike.*  *- U prikazima objašnjava perspektivu autora.*  *- Objašnjava neke razloge nastanka različitih prikaza prošlosti na odabranim primjerima.*  *- Objašnjava značenje odabranih osoba, događaja i pojava iz srednjeg i ranog novog vijeka.* | *- Uspoređuje pojedine prikaze i perspektive te identificira neke sličnosti i razlike.*  *- U prikazima identificira perspektivu autora.*  *- Navodi neke razloge nastanka različitih prikaza prošlosti.*  *- Opisuje značenje pojedinih osoba, događaja i pojava iz srednjeg i ranog novog vijeka.* | *- Uočava da postoje različiti prikazi prošlosti te opisuje njihova obilježja uz pomoć učiteljice.*  *- Daje jednostavna objašnjenja o tome zašto ljudi tumače prošlost na različite načine koristeći se svakodnevnim primjerima.*  *- Opisuje značenje odabranih osoba i događaja iz srednjeg i ranog novog vijeka uz pomoć učiteljice.* | *- Ne uočava da postoje različiti prikazi prošlosti te ne opisuje njihova obilježja, niti uz pomoć učiteljice.*  *- Ne može dati niti jednostavna objašnjenja o tome zašto ljudi tumače prošlost na različite načine koristeći se svakodnevnim primjerima.*  *- Niti uz pomoć učiteljice, ne može opisati značenje pojedinih osoba, događaja i pojava iz srednjeg i ranog novog vijeka.* |
| **f) Tehnički koncept: USPOREDBA I SUČELJAVANJE**  Koncept usporedbe i sučeljavanja omogućuje da se povijesni događaji, pojave i procesi te djela ljudskog stvaralaštva bolje razumiju i objasne stavljajući ih u kontekst u kojem se mogu ocijeniti i interpretirati. Usporedbom se uočavaju njihove sličnosti, zajednička obilježja ili međusobne različitosti i utjecaji. Usporedbom svrstavamo događaje, pojave i procese te djela ljudskog stvaralaštva u skupine (klasifikacija), što nam omogućuje formuliranje općih zaključaka i povijesnih generalizacija. | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Učenik povijesne događaje, pojave i procese te djela ljudskog stvaralaštva razumije i objašnjava, stavljajući ih u kontekst u kojemu se mogu ocijeniti i interpretirati.*  *- Usporedbom uočava njihove sličnosti, zajednička obilježja ili međusobne različitosti i utjecaj.*  *- Usporedbom svrstava događaje, pojave i procese te djela ljudskog stvaralaštva u skupine (klasifikacija) te formulira opći zaključak.* | *- Učenik povijesne događaje, pojave i procese te djela ljudskog stvaralaštva opisuje, stavljajući ih u kontekst u kojemu se mogu ocijeniti i interpretirati.*  *- Objašnjava njihove sličnosti, zajednička obilježja ili međusobne različitosti i utjecaj.*  *- Svrstava događaje, pojave i procese te djela ljudskog stvaralaštva u skupine (klasifikacija) te formulira opći zaključak.* | *- Učenik povijesne događaje, pojave i procese te djela ljudskog stvaralaštva, opisuje stavljajući ih u kontekst u kojemu se mogu interpretirati.*  *- Opisuje njihove sličnosti, zajednička obilježja ili međusobne različitosti i utjecaj. - Svrstava događaje, pojave i procese te djela ljudskog stvaralaštva u skupine (klasifikacija).* | *- Učenik povijesne događaje, pojave i procese te djela ljudskog stvaralaštva opisuje, stavljajući ih u kontekst uz pomoć učiteljice.*  *- Navodi njihove sličnosti i zajednička obilježja.*  *- Svrstava događaje, pojave i procese te djela ljudskog stvaralaštva u skupine (klasifikacija) uz pomoć učiteljice.* | *- Učenik ne može povijesne događaje, pojave i procese te djela ljudskog stvaralaštva opisati u kontekstu vremena događaja, niti uz pomoć učiteljice.*  *- Ne navodi njihove sličnosti i zajednička obilježja.*  *- Ne može svrstati događaje, pojave i procese te djela ljudskog stvaralaštva u skupine (klasifikacija) niti uz pomoć učiteljice.* |

|  |  |  |  |  |
| --- | --- | --- | --- | --- |
| **PROCEDURALNO ZNANJE**  **Proceduralno znanje u nastavi povijesti uključuje poznavanje metoda prikupljanja, sređivanja i obrade podataka, znanje o načinima interpretacije podataka, poznavanje metoda pisanja rada.**  Dodatna pojašnjenja i primjeri:  Pojedine sastavnice istraživačkog procesa: učenik koristi neke od faza istraživačkog procesa primjerene njegovu uzrastu (npr. postavljanje jednostavnih pitanja, pronalaženje odgovora, organizacija informacija iz izvora i priopćavanje o spoznaji u različitim oblicima strukturiranih radova).  Strukturirani rad: podrazumijeva organizaciju rada u smislene cjeline u vidu jednostavnih odlomaka prateći kronološku i uzročno-posljedičnu strukturu ( kraći tekst, sastavak, izlaganje, prezentacija i sl.).  Rad složene strukture: podrazumijeva organizaciju u smislene odlomke (uvod, razrada, zaključak) u jasnoj kronološkoj i uzročno-posljedičnoj strukturi ( tekst, sastavak, esej, izlaganje, prezentacija, manje istraživanje zavičajne povijesti i sl.).  Učenik razmatra svoj pristup i zaključke: metakognitivna razina znanja | | | | |
| **RAZINA USVOJENOSTI** | | | | |
| **IZVRSNA** | **VRLO DOBRA** | **DOBRA** | **ZADOVOLJAVAJUĆA** | **NEZADOVOLJAVAJUĆA** |
| *- Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti.*  *- Koristi se dokazima iz izvora i literature za svoje tvrdnje i izrađuje rad složene strukture.*  *- Učenik samostalno kreira i izlaže radne zadatke i pisane radove.* | *- Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti uz uputu učiteljice.*  *- Organizira informacije iz izvora i literature i izrađuje rad složene strukture.*  *- Učenik kreira i izlaže samostalne radne zadatke i pisane radove uz manje propuste.* | *- Učenik poznaje i primjenjuje neke metode, postupke i procedure rada s povijesnim izvorima te u istraživanju prošlosti uz pomoć učiteljice.*  *- Organizira informacije iz izvora i literature i izrađuje strukturirani rad.*  *- Učenik površno, nepotpuno kreira i izlaže samostalne radne zadatke i pisane radove.* | *- Učenik prepoznaje neke metode, postupke i procedure rada s povijesnim izvorima te osnovne metode, postupke i procedure rada i primjenjuje ih, ali uz pomoć učiteljice.*  *- Organizira informacije iz izvora i literature i izrađuje rad jednostavne strukture.*  *- Učenik uz veće poteškoće i nedostatke, kreira i izlaže samostalne radne zadatke i pisane radove. Potrebna pomoć učiteljice.* | *- Učenik ne prepoznaje ni metode, postupke i procedure rada s povijesnim izvorima, niti uz pomoć učiteljice.*  *- Učenik, niti uz pomoć učiteljice, ne sudjeluje u samostalnim radnim zadatcima te ne piše pisane radove.* |

**OSTALI ELEMENTI OCJENJIVANJA**

USMENE PROVJERE ZNANJA

PISANE PROVJERE ZNANJA

DOMAĆE ZADAĆE/ŠKOLSKE ZADAĆE

**USMENE PROVJERE ZNANJA**

Usmeni su odgovori najavljene ili nenajavljene provjere znanja i vještina iz određenog nastavnog sadržaja, a traju do 10 minuta te se provode sukladno *Pravilniku o načinima, postupcima i elementima vrednovanja učenika u osnovnoj i srednjoj školi.*

* učenika se usmeno može provjeravati bez najave
* usmeno provjeravanje razine ostvarenosti odgojno-obrazovnih ishoda provodi se tijekom cijele nastavne godine
* usmeno provjeravanje znanja ne traje dulje od 10 minuta
* učenici, koji usmeno odgovaraju, biraju se metodom slučajnog odabira, odabirom nastavnika, prema željama učenika da taj dan odgovaraju ili prema dogovoru učenika i učiteljice
* temeljem jednoga usmenoga odgovora učenici mogu dobiti ocjene iz 2 elemenata ocjenjivanja, primjerice iz činjeničnog i konceptualnog znanja
* u izražavanju treba težiti uporabi standardnog hrvatskoga jezika
* učenikov uspjeh u usmenim provjerama vrednuje se na sljedeći način:
* **Nedovoljan** – učenik nije savladao gradivo. Slabog je predznanja. Ne razumije gradivo. Ne zna pojmove, ni uz pomoć učiteljice ne može točno odgovoriti na pitanja niti riješiti postavljene zadatke ili učenik ne želi usmeno odgovarati.
* **Dovoljan** – učenik poznaje samo neke sadržaje na razini prepoznavanja. U gradivu se snalazi uz pomoć učiteljice. Naučio je samo najosnovnije pojmove; rješava najjednostavnije zadatke, stalno ga treba poticati i navoditi na točne odgovore i rješenja.
* **Dobar** – učenik je usvojio sadržaje, ali slabije ih/djelomično primjenjuje. Učenik slabije razumije neke sadržaje (uzročno-posljedične veze). Sadržaje zna površno, odgovara uz pomoć učitelja/učiteljice, a tako rješava i zadatke; teže zadatke nije u stanju riješiti.
* **Vrlo** **dobar** – učenik je usvojio sadržaje i izlaže ih samostalno. Uči s razumijevanjem i svjesno usvaja zadano. Zadatke, kojima se ispituje primjena znanja, rješava uz pomoć učitelja/učiteljice.
* **Odličan** – učenik obrazlaže, primjenjuje, dokazuje. S lakoćom usvaja i povezuje nove sadržaje. Učenik na pitanja odgovara samostalno, primjenjuje naučeno u rješavanju zadataka na svim razinama (od prepoznavanja do primjene znanja na novim problemima).

**PISANE PROVJERE ZNANJA**

* učenici tijekom jedne školske godine pišu nekoliko pisanih provjera, najavljenih sukladno *Pravilniku o načinima, postupcima i elementima vrednovanja učenika u osnovnoj i srednjoj školi*
* pisane provjere provode se tijekom školske godine prema nastavnom planu i programu, a u skladu s Vremenikom.
* pisane provjere ocjenjuju se prema utvrđenim kriterijima
* temeljem jedne pisane provjere, koja se sastoji od više segmenata, učenici mogu dobiti 2 ocjene (primjerice iz činjeničnog i konceptualnog znanja)
* vrednovanje učeničkih radova, projekata i slično, provodi se putem za to predviđenih analitičkih rubrika, s kojima će učenici biti redovito i na vrijeme upoznati
* pisane provjere koje se provode sa svrhom vrednovanja za učenje ili vrednovanja kao učenje neće se najavljivati
* učenici se obavještavaju o opsegu sadržaja i odgojno-obrazovnim ishodima koji će se provjeravati pisanom provjerom i načinima provođenja pisane provjere
* učeniku tijekom pisane provjere nije dopuštena uporaba sredstava za prepisivanje (bilježnica, udžbenik, mobitel ...)
* svaki pokušaj prepisivanja ili dogovaranja kažnjava se negativnom ocjenom te, ovisno o okolnostima, i odgovarajućom pedagoškom mjerom
* pisane provjere znanja učenik je dužan pisati pisanim slovima, čitko, na što će biti upozoren prije početka pisanja
* ne može li pročitati učenikov uradak, učitelj/učiteljica vrednovat će ga nedovoljnom ocjenom.

**Učenikov uspjeh u pisanim provjerama u pravilu se (uz moguće iznimke) vrednuje (iskazano postotcima) na sljedeći način:**

|  |  |  |  |  |
| --- | --- | --- | --- | --- |
| **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| 0 – 49% | 50 – 63% | 64 – 76% | 77 – 89% | 90 – 100% |

\* prema S. Kadum / Bošnjak / Brajković u Metodički obzori 2/ 2007.

**DOMAĆE ZADAĆE**

* obvezno je redovito pisati domaće zadaće, isto će se pratiti i vrednovati kroz rubriku Bilješke
* ukoliko je učenik zaboravio bilježnicu/radnu bilježnicu/uradak i ne može učitelju predočiti domaću zadaću, ona se vrednuje kao nenapisana
* prepisana domaća zadaća (učenici imaju jednaku zadaću s istim pogreškama), vrednuje se kao nenapisana.

**NAPOMENE:**

* U rubriku Bilješke unose se podatci o metakognitivnom znanju koje podrazumijeva poznavanje općih metoda koje se mogu upotrijebiti za različite zadatke. Prati se: kako učenik uči, kakav je njegov odnos prema radu, interes za programske sadržaje, ponašanje, način rada u toku nastavnog procesa – čitanje, pisanje, organizacija rada i komunikacija, aktivnost u nastavnom procesu, u samostalnom i grupnom radu. Također, bilježi se odnos učenika prema školskim pravilima, spremnost na suradnju, odnos prema vršnjacima, učiteljima ...
* Obvezno je redovito pisati domaće zadaće, isto će se pratiti i vrednovati kroz već spomenutu rubriku Bilješke.
* Obavezno je redovito nošenje potrebnog pribora za nastavu (udžbenik, radna bilježnica, povijesni atlas/slijepe karte, bilježnica).

**LITERATURA:**

* Kurikulum nastavnog predmeta Povijest za osnovne škole i gimnazije.
* Ministarstvo znanosti i obrazovanja (2019). Smjernice za vrednovanje procesa i ostvarenosti odgojno-obrazovnih ishoda u osnovnoškolskome i srednjoškolskome odgoju i obrazovanju.
* Prijedlog kriterija vrednovanja. Izdavačka kuća Alfa.
* Prijedlog kriterija vrednovanja. Izdavačka kuća Školska knjiga.